Լևոն Եզեկյան

Լևոն Կորյունի Եզեկյան (), հայ լեզվաբան, բանասիրական գիտությունների դոկտոր (1990), պրոֆեսոր (1991), Ռուսաստանի հումանիտար Գիտությունների ակադեմիայի անդամ (1997)։ ՀՀ գիտության վաստակավոր գործիչ (2011):

Պատմաբան Ռևիկ Եզեկյանի եղբայրն է։

Կենսագրություն 
1965 թվականին ավարտել է Երևանի պետական համալսարանի բանասիրության ֆակուլտետը, 1968 թվականին՝ Երևանի պետական համալսարանի ասպիրանտուրան։ 1965 թվականից դասավանդել է Երևանի պետական համալսարանի հայոց լեզվի ամբիոնում։ 1991-2013 թվականներին եղել է Երևանի պետական համալսարանի հայոց լեզվի ամբիոնի վարիչը, 2013 թվականից՝ Երևանի պետական համալսարանի հայոց լեզվի ամբիոնի պատվավոր վարիչ։ Եղել է ՀՀ ԳԱԱ լեզվի ինստիտուտին կից գործող 019 մասնագիտական խորհրդի անդամ, ԵՊՀ հայ բանասիրության, ռոմանագերմանական բանասիրության ֆակուլտետների գիտխորհուրդների անդամ, «Լեզվաբանության» խորհրդի անդամ։ Արժանացել է Համբուրգի և ՀՀ ԿԳ նախարարության պատվոգրերի։

Ուսումնասիրությունները վերաբերում են լեզվաբանության և ոճաբանության հարցերին։

Երկեր 
 Րաֆֆու ստեղծագործությունների լեզուն և ոճը, Երևան, 1975 թ.:
 Հրանտ Մաթևոսյանի խոսքարվեստի մի քանի հարցեր, Երևան, 1986 թ.:
 Գրական աշխարհաբարը և արևելահայ պատմավեպի լեզուն, Երևան, 1990 թ.:
 Հայերենի գործառական ոճերը, Երևան, 1999 թ.:
 Հայոց լեզվի ոճագիտություն, Երևան, 2003 թ.:
 Հայոց լեզու, Երևան, 2005 թ.:
 Լեզու-նորմա-համակարգ, Երևան, 2007 թ.:
 Խոսքի մշակույթի և ոճաբանության ուղեցույց, Երևան, 2007 թ.:
 Հայերենի ուղղագրական նոր բառարան, Երևան, Մանմար հրատ., 2011 թ.:
 Խոսքի ճշտություն և ճշգրտություն, Երևան, 2013 թ.:

Ծանոթագրություններ  

Հայ լեզվաբաններ
ՀՀ գիտության վաստակավոր գործիչներ
ԵՊՀ բանասիրական ֆակուլտետի շրջանավարտներ
Բանասիրական գիտությունների դոկտորներ
Հայ պրոֆեսորներ
ԵՊՀ դասախոսներ
Հայ բանասերներ